સામગ્રી: ફૈઝની કવિતા 'હમ દેખેંગે'ને આઈઆઈટી કાનપુરના કેટલાક વિદ્યાર્થીઓએ ગાતાં વિવાદ થયો છે.

આઈઆઈટી કાનુપરના ડેપ્યુટી ડાયરેક્ટર મનીન્દ્ર અગ્રવાલ પાસે કેટલાક વિદ્યાર્થીઓએ ફરિયાદ કરી છે.

ફરિયાદમાં કહેવાયું, ''કૉલેજ કૅમ્પસમાં એક કવિતાપઠન થયું, જેનાથી હિંદુઓની ધાર્મિક લાગણીને ઠેસ પહોંચી શકે છે.''

ફરિયાદ મળતાં આઈઆઈટીએ આ મામલે તપાસ કરવાના આદેશ તો આપ્યા પણ આ વાત સમાચારોમાં આવી ગઈ.

બાદમાં આઈઆઈટીએ સ્પષ્ટતા આપી કે તેઓ ફૈઝની કવિતા નહીં પણ વિરોધપ્રદર્શનને લઈને તપાસ કરશે.

તો બીજી તરફ સોશિયલ મીડિયામાં આ મામલે બે દિવસથી લોકો પોતાની પ્રતિક્રિયા આપી રહ્યા છે.

કેટલાક લોકો ફૈઝની કવિતાને ઍન્ટિ-ઇન્ડિયા અને હિંદુવિરોધી ગણાવે છે અને કેટલાક પોતાના તર્કથી એ વાતનું ખંડન કરી રહ્યા છે.

હમ દેખેંગે : કોણે શું કહ્યું?

જાણીતા ગીતકાર ગુલઝારે કહ્યું, "ફૈઝ પ્રગતિશીલ લેખનના ફાઉન્ડર હતા. આવી ઊંચાઈ ધરાવતા માણસને ધાર્મિક મુદ્દાઓ સાથે જોડવું યોગ્ય નથી. ફૈઝને આખી દુનિયા જાણે છે. જિયા-ઉલ-હકના જમાનામાં લખેલી કવિતાને તમે કોઈ સંદર્ભ વિના રજૂ કરી રહ્યા છો. જ્યારે તે લખાઈ હતી તેને એ સંદર્ભમાં જોવાની જરૂર છે."

ફૈઝ અહમદ ફૈઝનાં પુત્રી સલીમા હાશમીએ કહ્યું, "મને ખુશી છે કે આ કવિતાને લીધે કબરથી બહાર આવીને મારા અબ્બા લોકો સાથે વાત કરી રહ્યા છે. અબ્બાની આ કવિતાને ઍન્ટિ-હિંદુ કહેવું એક મજાક છે."

ભાજપના આઈટી સેલના પ્રમુખ અમિત માલવીયે ટ્વીટ કર્યું, "ઉર્દૂ અને ફૈઝથી રજા મળી ગઈ હોય તો હવે આગળ વધો. આ બંનેની ચર્ચા પ્રાસંગિક નથી. મુદ્દો એ છે કે નાગરિકતા કાયદાની વિરુદ્ધમાં પ્રદર્શનના નામે જે રીતે ઇસ્લામિક નારાઓનો ઉપયોગ થઈ રહ્યો છે, ખાસ કરીને અલ્પસંખ્યક સંસ્થાઓમાં, એ ચિંતાનો વિષય છે."

ફિલ્મકાર વિશાલ ભારદ્વાજે લખ્યું, "ફૈઝની કવિતાને લઈને થતો તમાશો બકવાસ છે. કવિતા સમજવા માટે તમારે સૌથી પહેલાં તેને અનુભવવી પડશે. તમારામાં એક સ્ટાન્ડર્ડ ઇમોશનલ ઇન્ટેલિજન્સ હોવી જોઈએ, જે એ લોકોમાં જોવા મળતી નથી જેઓ ફૈઝની કવિતાને મુસલમાન સમર્થક અને ઍન્ટિ-ઇન્ડિયા ગણાવે છે."

તવલીન સિંહે લખ્યું, "ફૈઝે જ્યારે આ કવિતા લખી તેના થોડા દિવસ બાદ હું તેમની પુત્રીને મળી હતી. તેઓએ મને કવિતાનું ટેપ રેકૉર્ડિંગ આપ્યું હતું. મેં આ કવિતા જશવંત સિંહ અને અટલ બિહારી વાજપેયીને સંભળાવી. બંનેને કવિતા ખૂબ ગમી હતી. ભાજપ કેવી રીતે બદલાઈ ગયો?"

કૉંગ્રેસ નેતા શશિ થરૂરે જાવેદ અખ્તરનો વાઇરલ થયેલો વીડિયો પણ શૅર કર્યો.

આ...\nઅગાઉની સામગ્રીનો સારાંશ નીચે મુજબ કરી શકાય છે:
મશહૂર શાયર ફૈઝ અહમદ ફૈઝ કેટલાક સમયથી પોતાની કવિતાથી ચર્ચામાં છે.